La Bibia piemontèisa/Testament Neuv/At/Introdussion
Artorn

Introdussion al lìber dj'At dj'Apòstoj 

Ës lìber-sì a l'é la continuassion dl'Evangel scond Luca. A comensa da l'Ascension ëd Gesù e a conta la stòria dij fàit ij pì important ch'a l'han caraterisà la stòria dël moviment cristian. A l'é nen na stòria completa, ma a fà la dëscrission dlë spantiament dla Cesa da Gerusalem a tuta la Palestin-a fin-a an Grecia e a Roma. J'episòdi a mostro la manera che 'l Cristianésim a l'é seurtì dal Giudaism. A mostra chricòsa dij sagrin che ij prim cristian a l'han patì quand ch'a l'han acetà 'd gent d'estrassion pagan-a an tra 'd lor dàit ch'a j'ero d'ebrèo. Lë Spirit Sant a guida la Cesa e a-j dà fòrsa, damentre ch'a së spantia ant na granda part dl'Imperi roman.